Gwinllan - Wicipedia

# Gwinllan

### Oddi wrth Wicipedia, y gwyddoniadur rhydd.

Gwinllan arferol

Darn o dir a neilltuir ar gyfer tyfu grawnwydd yw gwinllan. Fe'i cysylltir yn bennaf â gwledydd y Môr Canoldir ond ceir gwinllanoedd mor bell i'r gogledd â de Prydain a'r Almaen. Erbyn heddiw mae gwinllanoedd yn rhan o'r tirlun mewn nifer o wledydd y tu allan i Ewrop, e.e. Yr Ariannin a Chile yn Ne America, De Affrica ac Awstralia.

Yn drosiadol mae gwinllan yn aml yn cynrychioli gwareiddiad a diwylliant mewn gwrthgyferbyniad â'r "anialwch" heb ei drin gan ddynion. Yn y ddrama enwog Buchedd Garmon gan Saunders Lewis mae cymeriad Emrys Wledig yn cymharu Cymru i winllan, mewn geiriau a ddyfynir yn aml:

  'Gwinllan a roddwyd i'm gofal yw Cymru fy ngwlad,
  I'w thraddodi i'm plant
  Ac i blant fy mhlant
  Yn dreftadaeth dragwyddol ;
  Ac wele'r moch yn rhuthro arni i'w maeddu.'

Wedi dod o "http://cy.wikipedia.org../../../g/w/i/Gwinllan.html"

Categori: Amaeth

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English